stanford-oval/wikipedia huggingface dataset:
Fireflies (שיר)
הווידאו קליפ

הקליפ "Fireflies" בוים על ידי סטיב הובר. הקליפ כולל קטעי וידאו בהם אדם יאנג מנגן על עוגב בחדר שינה מלא בצעצועים, בו רוב הצעצועים (בהם בובת אסטרונאוט, מכוניות צעצוע, וצפלין) מתעוררים לחיים. רוב הצעצועים הם צעצועים ישנים מסביבות שנות ה-70 ושנות ה-80. בחדר ישנם גם מכשירים ביתיים כגון טלוויזיה שחור לבן ופטפון.
הווידאו קליפ שודר לראשונה בבכורה בלעדית ב-MySpace.
היסטוריית מצעדים

| מצעד סינגלים (2009) | דירוג שיא |
| --- | --- |
קנדה: #2
דנמרק: #1
הולנד: #1
ניו זילנד: #2
בילבורד הוט 100: #1
מצעד סינגלים (2010): דירוג שיא
אוסטרליה: #1
בלגיה (פלנדריה): #2
בלגיה (ולוניה): #4
אוסטריה: #2
צ'כיה: #2
ספרד: #27
יפן: #3
אירופה הוט 100: #3
פינלנד: #7
מצעד הפזמונים הבינלאומי השנתי של גלגלצ: #11
צרפת: #17
גרמניה: #6
אירלנד: #1
איטליה: #2
נורווגיה: #2
סלובקיה: #8
שוודיה: #1
שווייץ: #4
פולין: #2
מצעד הסינגלים הבריטי: #1
Airliners.net

| --- | --- |
צילום מסך, אפריל 2011
צילום מסך, אפריל 2011
 סוג:  אתר אינטרנט 
 תקופת הפעילות:  1 בספטמבר 1997 – הווה (27 שנים)
 מייסדים:  יוהאן לונדגרן
 בעלות:  Demand Media
 שירותים עיקריים:  תעופה 
 הכנסה:  פרסומות, ודמי חבר באתר
 www.airliners.net
 
Airliners.net הוא אתר העוסק בתעופה שנוסד בשוודיה על ידי יוהאן לונדגרן בספטמבר 1997. ב-27 ביולי 2007 נרכש האתר בידי חברת Demand Media, שבסיסה בסנטה מוניקה קליפורניה.
על פי החברה, מדובר באתר הגדול בעולם מסוגו, עם למעלה מ-80 מיליון דפים נצפים בחודש. באתר תמונות הקשורות לתעופה, חדשות מתחום התעופה, מידע על כלי טיס, פורומים וחדר צ'אט.  האתר משמש חובבי תעופה וכן מסייע לתצפיתנות כלי טיס.
היסטוריה

האתר הוקם במתכונתו הראשונית בשנת 1994 על ידי יוהאן לונדגרן, תחת השם "Modern Airlines". בשנת 1997 הוקם "Airliners.net" המכיל תמונות אותם מצלמים חובבי תעופה ברחבי העולם, ופורום גולשים. במאי 2006 חגג האתר את התמונה המיליון שלו.
ביולי 2007 רכשה חברת "Demand Media" את האתר, ובמאי 2008 עוצב האתר מחדש, ונוספה בו האפשרות לבחור את צבע הרקע של כל דף.
תכונות > תמונות

בסיס הנתונים הכיל ב-18 באפריל 2011 1,903,622 תמונות הקשורות לתעופה, בליווי הסבר על התמונה ומקום הצילום. באתר ניתן לחפש מידע לפי מילות מפתח כרישום כלי הטיס, מספר הקו, מקום הצילום, דגם כלי הטיס, חברת התעופה, וצלם.
על מנת להבטיח את איכות התמונות באתר, עוברת כל תמונה ביקורת של מפעילי האתר. באתר ניתן להגיב על התמונות ולדרגם, כמו כן ניתן לרכוש באתר תמונות.
תכונות > דיונים

הפורומים באתר נחלקים לקטגוריות כתעופה אזרחית, צבאית וחלל, חובבי תעופה, תצפיתנות כלי טיס ועוד. באפריל 2011 היו באתר 133,140 חברים, מספר ההודעות בפורום התעופה האזרחית עבר את ה-4,000,000.

בנוסף לפורומי הדיון, באתר חדרי צ'אט המנוהל על ידי מפעילי האתר. כדי להשתתף בדיונים ובצ'אט המשתמשים נדרשים להרשם.
ישנם שלושה סוגי משתמשים:
First Class Mamber חשבון המאפשר לצפות באתר ללא פרסומות, צפייה בתמונות ללא סימני מים ובמסך מלא, שטח אחסון של 10 MB, ועוד. עלות הרשמה לחשבון זה: 5 דולר לחודש.
Premium Membership חשבון המאפשר גישה לצ'אט ולדיון בפורומים. לחשבון זה נדרשים המשתמשים לשלם סכום חד פעמי של 25 דולר.
Free Photographer Account חשבון חינמי המאפשר יצירת פרופיל ואלבום תמונות.
בנוסף מפרסם האתר חדשות הקשורות בתעופה, ומסד נתונים גדול על סוגי כלי טיס המבוסס על הספר "The International Directory of Civil Aircraft".
חברות בת

ל-Airliners.net שני אתרי אחות: myaviation.net המפרסם את התמונות שלא עוברות את ביקורת האתר. אתר נוסף הוא flightlevel350 המפרסם סרטונים הקשורים בתעופה.
הערות שוליים

↑  אודות airliners באתר הרשמי
↑  הפורומים באתר הרשמי
↑  סוגי המשתמשים באתר הרשמי
↑  myaviation.net
↑  flightlevel350
Aka 7even

| --- | --- |

 לידה:  23 באוקטובר 2000 (בן 23) Vico Equense, איטליה 
 שם לידה:  לוקה מרצאנו
 שם במה:  AKA 7even 
 מוקד פעילות:  איטליה איטליה
 תקופת הפעילות:  מ-2017
 שפה מועדפת:  איטלקית, אנגלית 
 חברת תקליטים:  קולומביה רקורדס 
 פרסים והוקרה:  פרס המוזיקה של MTV אירופה למופע האיטלקי הטוב ביותר (2021) 
 www.aka7.it
 פרופיל ב-IMDb
 
לוקה מרצאנו (באיטלקית: Luca Marzano; נולד ב-23 באוקטובר 2000), ידוע בשם הבמה שלו, Aka 7even, הוא זמר-יוצר וראפר איטלקי.
ביוגרפיה

משפחתו של מרצאנו מונה חמישה אחים, כשהוא הצעיר מביניהם. בגיל חמש היה מספר ימים בתרדמת, לאחר שלקה בהתקף אפילפסיה, שנבע מדלקת המוח. בריאותו חזרה למיטבה במהרה, והוא ואחיו הגדול, דומניקו, החלו להתעניין בתחום המוזיקה. בשנת 2017 השתתף בגרסה האיטלקית ל-"The X Factor", אך לא הצליח לעבור את שלב האודישנים. לאחר מכן הוציא לאור מספר סינגלים ואת המיני-אלבום Chiaroscuro.‏
לאחר תוכנית ה-"X Factor" החל מראצנו להוציא שירי היפ הופ תחת שם הבמה "Aka 7even". בין השירים שהוציא לאור נמנה "Coco", בהשתתפות ביונדו. בסוף שנת 2020 השתתף במהדורה ה-20 של תחרות הכישרונות Amici di Maria De Filippi. הוא הגיע למקום השני במקצה ה"זמרים" ולמקום הרביעי בתחרות הכללית. במאי 2021 הוציא לאור את אלבום הבכורה שלו, Aka 7even, שהגיע בשיאו למקום השלישי במצעד האלבומים של איגוד תעשיית ההקלטות האיטלקי. ב-14 בנובמבר 2021 זכה בפרס המוזיקה של MTV אירופה למופע האיטלקי הטוב ביותר. ב-4 בדצמבר 2021 הכריזה רשות השידור האיטלקית (RAI) כי Aka 7even עתיד להשתתף בפסטיבל סן רמו 2022, הקדם האיטלקי לאירוויזיון 2022. בגמר הוא הגיע למקום ה-13. שירו לאירוע, "Perfetta così" הגיע למקום ה-91 במצעד הסינגלים האיטלקי.
דיסקוגרפיה > אלבומי אולפן

| שם | פרטים | מיקום> ITA  | תארים |
| --- | --- | --- | --- |
| Aka 7even |  יצא לאור: 21 במאי 2021  חברת תקליטים: קולומביה, סוני מיוזיק אנטרטיינמנט  פורמט: הורדה דיגיטלית, הזרמת מוזיקה, תקליטור | 3 |  FIMI: פלטינה |
דיסקוגרפיה > מיני-אלבומים

| שם | פרטים | מיקום> ITA  | תארים |
| --- | --- | --- | --- |
| Chiaroscuro |  יצא לאור: 17 במאי 2019  חברת תקליטים: Cosmophonix Production  פורמט: הורדה דיגיטלית, הזרמת מוזיקה, תקליטור | — |  |
הערות שוליים

↑  Eleonora Gasparini (31 בינואר 2021). "Amici 20, chi è Aka7even? Biografia, Fidanzata, Curiosità sul cantante del talent show di Maria De Filippi". ComingSoon.it. נבדק ב-8 בדצמבר 2021. {{cite web}}:  (עזרה)
↑  "Amici 20, Aka7even in lacrime: "Dopo il coma è stato terribile, gli amici pensavano che potessi infettarli"" (באיטלקית). 2021-03-09. נבדק ב-2021-10-23.
↑  Ilaria Costabile. "Quando Aka7even fece il provino a X Factor come Luca Marzano". Fanpage.it (באיטלקית). נבדק ב-2021-10-23.
↑  "Chi è Aka7even? Età, Ex Martina, Loca, Amici 20 e Instagram". ChieCosa.it (באיטלקית). 2021-08-31. נבדק ב-2021-10-23.
↑  Francesco Raiola (21 במאי 2021). "Aka7even: "Sapevo che non avrei vinto Amici" e svela con chi dei cantanti farebbe un duetto". Fanpage.it. נבדק ב-8 בדצמבר 2021. {{cite web}}:  (עזרה)
↑  Scarpone, Cristian (2021-12-04). "Sanremo 2022: Elisa, Emma Marrone, Mahmood and Ana Mena among 22 confirmed participants". Wiwibloggs. נבדק ב-2021-12-04.
1 2  "Italian Charts - Aka 7even - Albums". Italiancharts.com. Hung Medien. נבדק ב-7 בדצמבר 2021. {{cite web}}:  (עזרה)
↑  "Aka 7even". FIMI. נבדק ב-8 בדצמבר 2021. {{cite web}}:  (עזרה)
| --- | --- |
בקרת זהויות :  ISNI: 0000 0005 0310 3029  MusicBrainz: ecb28706-2e8e-49ac-9aea-8f8e4aa70514
תהילים ק"ז

נו"ן הפוכה בפרק ק"ז בתהילים בכתר ארם צובא ניתן לראותם בשולי הגיליון מימין.
תהילים ק"ז (מכונה גם: מזמור קיבוץ הגלויות, ארבעה צריכים להודות) הוא המזמור ה-107 בספר תהילים.
הפרק פותח את החלק החמישי של ספר תהלים לפי חלוקת המסורה. יש מפרשים מזמור זה כהודיה פרטית של אנשים שהיו בצרה, דבר הרומז לאוניברסליות המזמור, אשר נרמז גם ברוחות השמים בפסוק 3, ויש מפרשים מזמור זה כשיר נבואי, כהודיה לה' על קיבוץ הגלויות מהגלות הארוכה אחרי חורבן בית שני, שיש המזהים אותו עם העליות הרבות בתקופה שסביב הקמת מדינת ישראל. בכך המשורר ממשיך את סיום המזמור הקודם (קו,מז) בו הייתה הבטחת בני הגלויות, שכאשר יקבצם האל לארץ ישראל יודו לשם קודשו, במזמור זה הוא כותב את ההודיה שלהם.
לפי פרשנים נוצרים מסוימים, המזמור מדבר על הגאולה, כאשר בכל בית הנושעים מודים לה' לאחר שחטאו, נקלעו לצרה, וה' הציל אותם. למעשה כל אלה רומזים לגאולה דרך ישו על הצלב.
המזמור נאמר על פי מנהג החסידים לפני מנחה בערב שבת, ועל ידי הספרדים בפסח, ותוקן על ידי הרבנות הראשית להיאמר בפתיחת תפילת ליל יום העצמאות ויום ירושלים.
תוכן ומבנה המזמור

המזמור בנוי משבעה בתים המתחלקים לשלוש קבוצות: הבית הפותח, ארבעת הבתים האמצעיים, ושני הבתים המסיימים.
תוכן ומבנה המזמור > בית א'

בפתיחת המזמור (פסוקים א-ג) מתייחס המשורר להודיה לה' של "גאולי ה' אשר גאלם מיד צר". ומיד מפרש את הגאולה אליה הוא מתכוון: '"מארצות קבצם"' - קיבוץ גלויות המוני. לפי פירושים מסוימים אין המשורר מתכוון לגאולת מצרים ולעלית עולי בבל, שכן אז יצאו בני ישראל בקבוצה אחת ובכיוון אחד, לא מארבע כנפות הארץ, ולא באניות דרך ים.
כוונת המשורר, לפי אותו פירוש, היא לקיבוץ גלויות האחרון, אז תהיה הגאולה האמורה במזמור בכל עוצמתה: קיבוץ גלויות מארבע כנפות הארץ, בנתיבי המדבר, באניות ובדרך הים. פסוקי המזמור מקבילים לפרשת הגאולה בתורה בה נאמר: "אם יהיה נדחך בקצה השמים, משם יקבצך ה' אלקיך ומשם יקחך" (דברים ל').
תוכן ומבנה המזמור > בית ב' – ה'

ארבעת הבתים במרכזו של המזמור (פסוקים ד' – ל"ב) מתארים ארבעה סוגים שונים של "גאולי ה' אשר גאלם מיד צר": 'התועים במדבר', "ישבי חשך וצלמות", "ויגיעו עד שערי מות" ו"יורדי הים באניות". התלמוד למד מבתים אלו ש"ארבעה צריכין להודות", וקבעה את ברכת הגומל להולכי דרכים, אסירים שהשתחררו, חולים שהתרפאו וליורדי הים שהגיעו אל מחוז חפצם (ברכות נד, ב).
לעומת הפירוש התלמודי, לפי פרשנים מסוימים, קריאת המזמור בהקשרו המקראי - מפרשת בתים אלו כמתייחסים דווקא להולכים בדרך לארץ גאולתם. גאולי ה' שהתקבצו מארצות העולם ועלו לארץ ישראל. בדרך לארץ ישראל יעברו מסע ייסורים הכולל את כל הארבעה שחייבים להודות.
בכל בית מארבעת הבתים יש ארבעה חלקים המתארים לפי הסדר: צרה, צעקה, הצלה ותודה.
תוכן ומבנה המזמור > בית ו'

בסיום המזמור (פסוקים לג - לח) מתאר המשורר, לפי פרשנים מסוימים, כיצד ה' עושה דבר והיפוכו: ארץ ישראל, שהייתה מלפנים ארץ נפלאה הפכה לשוממה בגלות: "ישם נהרות למדבר ומצאי (=מקורות) מים לצמאון: ארץ פרי למלחה מרעת ישבי בה".
פסוקים אלו מקבילים לפי פירושים אלו לפסוקי הגלות בתורה (דברים כט): "וְאָמַר... הַנָּכְרִי אֲשֶׁר יָבֹא מֵאֶרֶץ רְחוֹקָה... גָּפְרִית וָמֶלַח שְׂרֵפָה כָל אַרְצָהּ לֹא תִזָּרַע וְלֹא תַצְמִחַ... וְאָמְרוּ עַל אֲשֶׁר עָזְבוּ אֶת בְּרִית יְיָ אֱלֹהֵי אֲבֹתָם".
לאחר ששובו הגאולים לארץ מתהפך המצב, הארץ השוממה נהפכת שוב לפורחת: "ישם מדבר לאגם מים וארץ ציה למצאי מים: ויושב שם רעבים ויכוננו עיר מושב: ויזרעו שדות ויטעו כרמים ויעשו פרי תבואה: ויברכם וירבו מאד ובהמתם לא ימעיט". הארץ ששבו אליה נהפכת לארץ פורחת מלאה כרמים ופירות, ברכה עצומה בבנים ובעושר. זוהי פריחת הארץ, המהפכה של "הקץ המגולה" המבוארת בגמ' (סנהדרין צח ע"א).
תוכן ומבנה המזמור > בתים ז'- ח'

בסיום המזמור (פסוקים לט - מג) מתאר המשורר את אובדן הדרך של הנדיבים, לעומת זאת מתאר המזמור את תגובתם של הישרים, היודעים להודות לה' על חסדו: "יראו ישרים וישמחו... ויתבוננו חסדי ה'".
בליטורגיה

לפי מנהג הספרדים, מזמור זה הוא מזמור של פסח, שכן במזמור זה נזכר הודיה לה' על גאולה מיד צר, יורדי הים, הולכי מדברות, יוצא מבית האסורין, שכל אלו היה לעם ישראל שיצאו ממצרים.
על פי תלמיד הבעש"ט רבי מנחם נחום מצ'רנוביל, ר' ישראל בעל שם טוב הנהיג לאומר את המזמור בפתיחה תפילת המנחה של ערב שבת. פירוש המיוחס לבעש"ט על המזמור, המתאר את קיבוץ הנשמות בשבת ותעיית הניצוצות במהלך השבוע, הודפס פעמים רבות, החל ב"ספר קטן" (תקס"ה). יש מסבירים, שזה מכיוון שאדם במשך השבוע עובר הרבה סכנות, וכשמגיעה השבת, זה הזמן להודות לה' על ניסי כל השבוע.
הרבנות הראשית לישראל תקנה לומר מזמור זה בפתיחה לתפילת ערבית של ליל יום העצמאות. לדעת מספר רבנים ציונים, תקנת הרבנות רק חשפה את כוונתו המקורית של משורר תהילים, שייעד מזמור זה, כשיר נבואי, כהודיה לה' על קיבוץ הגלויות שהיה לפני ובעיקר עם קום מדינת ישראל – מדינת קיבוץ גלויות. לאחר מלחמת ששת הימים, כשתיקנה הרבנות הראשית את יום ירושלים, הורתה לומר את המזמור גם בו.
על פי עדות אחד מראשוני השבתאים המומרים, באמצעות תפילה שכללה את המזמור הזה הציל שבתי צבי את העולם מחורבן.
נ' הפוכה

במזמור זה יש שבע פעמים נו"ן הפוכה, בטעם הדבר נאמר בתלמוד: ”עשה להן סימניות כאכין ורקין שבתורה, לומר לך: צעקו קודם גזר דין - נענין, צעקו לאחר גזר דין - אינן נענין!”
המפרשים התקשו להבין מדוע רק על יורדי הים יש סימניות ולא על שאר הסכנות.
בתרבות

יודו לה' חסדו - לחן של ר' מנדל פולק, לשיר ביצועים רבים המפורסם שבהם של גלעד פוטולסקי באלבום הנשמה לך 6.
יודו לה' חסדו - שיר שהולחן על ידי שלום ברוכשטאט לרגל יום הודלתו ה-106 של הרבי מליובאויטש בשנת ה'תשס"ח והתקבל בחסידות חב"ד.
רעבים - שלמה דסקל, לחן של ישראל באדאנסקי באלבום טביעת אצבע.
ראו גם

ברכת הגומל
הודיה לה'
יום העצמאות
לקריאה נוספת

שלמה ויסבליט, "מזמור ק"ז בתהלים: הד לשיבת ציון", בית מקרא 34, ב (תשמ"ט).
הרב שמואל קרלינסקי, המזמור שנכתב על גאולתנו, בתוך: הרב יהודה אפשטיין (עורך), קדושת ציון - מב, ניסן תשע"ט
ביאורים

↑  לפי הגדרת הרב אלחנן סמט, 'מזמור נבואי' אינו בהכרח נבואה, אלא משמעות ההגדרה היא שהמשורר נושא חזון העוסק בעתיד הרחוק, ולמפרע מתבררת אמיתות החזון. אמנם, יש פרשנים שהגדירו את המזמור הזה כנבואה ממש
הערות שוליים

↑  רד"ק
1 2 3  הרב אלחנן סמט, מזמור ק"ז, באתר תורת הר עציון, 30 בספטמבר 2015
↑  מדרש שוחר טוב, מאירי, ספורנו, ובדעת מקרא בסיום המזמור
1 2  הרב יואל בן נון, יום העצמאות - מזמור שיר ליום עצמאותנו, באתר תורת הר עציון; הרב שמואל קרלינסקי, המזמור שנכתב על גאולתנו, בתוך: הרב יהודה אפשטיין (עורך), קדושת ציון - מב, ניסן תשע"ט
↑  Four Pictures of Salvation From Psalm 107, www.sglb.net
↑  יואל בן נון, נס קיבוץ גלויות
↑  ספורנו
↑  ספר מאור עיניים פרשת בשלח.
↑  רבקה ש"ץ אופנהיימר, "פירושו של הבעש"ט לתהלים קז", נספח לספר החסידות כמיסטיקה: יסודות קוויאטיסטיים במחשבה החסידית במאה הי"ח, ירושלים: מאגנס, תשמ"ח, עמ' 193–223 (הדפסה מחודשת של מאמר מתרביץ מב (א-ד), תשל"ג, עמ' 145–184)
↑  הרב צבי סלושץ, שמעתין 119 בשם הרבי מליובאוויטש
↑  נחום רקובר, הלכות יום העצמאות ויום ירושלים, ירושלים תשל"ג, עמ' שנג.
↑  רבקה ש"ץ, 'מראות על רזא דמלכא משיחא': מקור קדום משבתאי מומר כ"י מכון בן-צבי 2262, ספונות, ספר 12, כרך ב', עמ' ר"מ (המאמר זמין לצפייה במאגר JSTOR לאחר הרשמה)
↑  תלמוד בבלי, מסכת ראש השנה, דף י"ז, עמוד ב'
↑   יודו לה' חסדו, בביצוע גלעד פוטולסקי, סרטון  באתר יוטיוב (אורך: 3:35)
↑   יודו לה' חסדו, בביצוע שלום ברוכשטאט, סרטון  באתר יוטיוב (אורך: 4:17)
| --- | --- |
בקרת זהויות :  NLI: 987007543602905171  LCCN: sh85108180
1951 בברית המועצות

| 0 | 1 | 2 | 3 |
| --- | --- | --- | --- |
| «««  1950   1949  1948 | דגל רוסיה | 1951  בברית המועצות |  »»»  1952   1953  1954 |
כל ערכי השנים בברית המועצות אירועים בולטים בעולם ב-1951 לוח שנה של שנת 1951
1951 בברית המועצות הייתה שנה בה נחגגה השנה ה-34 למהפכת אוקטובר.
הנהגה

ראש הממשלה - יוסיף סטלין.
יושב ראש הסובייט העליון של ברית המועצות - ניקולאי שברניק
אירועים בולטים

במהלך המחצית השנייה של שנות ה-40 ועד לתחילת שנות ה-50 בשטחים ליטא, אסטוניה ולטביה התנהל מאבק מזוין בין מוסדות השלטון הסובייטי לבין מחתרות מקומיות ("האחים של יערות") שנתמכו על ידי התושבים המקומיים. כמו כן, במערב אוקראינה פעל צבא מחתרתי שדגל בעצמאות אוקראינה.
15 בפברואר – הסכמה על חילופי שטחים בין ברית המועצות לבין פולין. בהתאם להסכם הועברו כ-480 קמ"ר.
16 בפברואר – לאור מצב בריאותו של יוסיף סטלין, הפוליטביורו מקים גוף מייעץ בהרכב של גאורגי מלנקוב, לברנטי בריה וניקולאי בולגנין. באופן מעשי, סטלין ממשיך לתפקד כשליט הכל יכול.
18 בפברואר – בחירות למוסדות השלטון של רפובליקות המרכיבות את ברית המועצות.
12 במרץ – הסובייט העליון מקבל חוק על "הגנת השלום". בהתאם לחוק זה, תעמולת מלחמה אסורה והעובר על החוק צפוי לעונש כבד.
1 באפריל – גירוש מסיבי של מאמיני כת דתית עדי יהוה לסיביר. במהלך זה גורשו 8672 אזרחים. רק בשנת 1965 הם הורשו לחזור למקומות מגוריהם.
21 באפריל – נוסד הוועד הלאומי האולימפי של ברית המועצות. בעקבות כך, ברית המועצות תשתתף לראשונה במשחקים האולימפיים של שנת 1952 בהלסינקי שבפינלנד.
26 ביוני – ברית המועצות הציעה הפסקת אש במלחמת קוריאה.
29 ביוני – ארצות הברית מציעה להתחיל את השיחות על קוריאה בהקדם.
22 ביולי – בברית המועצות שוגר טיל לחלל עם 2 כלבים. הטיל הגיע לגובה של 100 ק"מ.
24 בספטמבר – ניסוי גרעיני שני של ברית המועצות.
6 באוקטובר – יוסיף סטלין מכריז על כך שבידי ברית המועצות יש נשק גרעיני.
נובמבר – תחילת "הפרשה המגרלית". במרכז הפרשה האשמות של מספר אישים בממסד המפלגתי והממשלתי של גאורגיה בפעילות אנטי-סובייטית. לפי הערכה, מטרת הפרשה הייתה להחליש את לברנטי בריה.
אירועים בולטים > ללא מועד

גילוי רשת קיימברידג' - רשת מרגלים סובייטים בבריטניה ובריחת גאי ברג'ס ואלן מקלין לתחומי ברית המועצות.
תחילת ייצור משאיות כבדות ביוחד במפעל בקרבת מינסק (בבלארוס של היום).
נולדו

13 במרץ – אירינה אלפיורובה, שחקנית סובייטית ורוסיה
22 במרץ – מוסה מנארוב, קוסמונאוט סובייטי
21 באפריל – אלכסנדר לבייקין, קוסמונאוט סובייטי
23 במאי – אנטולי קרפוב, שחמטאי סובייטי ורוסי
11 ביולי – ניקולאי פטרושב, מדינאי רוסי
22 ביולי – אולג גזמנוב, זמר סובייטי ורוסי
13 בספטמבר – אלכסנדר רוזנבאום, זמר רוסי ממוצא יהודי
17 בדצמבר – טטיאנה קזנקינה ספורטאית סובייטית זכתה ב-3 מדליות אולימפיות (מהם 3 זהב)
נפטרו

25 בינואר – סרגיי ואווילוב, פיזיקאי סובייטי (נולד ב-1891)
28 בפברואר – וסבולוד וישנבסקי, מחזאי סובייטי (נולד ב-1901)
4 ביוני – סרגיי קוסביצקי, מנצח רוסי (נולד ב-1874)
5 בנובמבר – אגריפינה וואגנובה, רקדנית בלט סובייטית (נולדה ב-1889)
5 בנובמבר – ניקולאי מטנר, פסנתרן ומלחין רוסי (נולד ב-1880)
3 בדצמבר – מקסים ליטבינוב, מהפכן רוסי, שר החוץ של ברית המועצות (נולד ב-1876)
בול סובייטי לציון מאבק במדינה למען השלום
ניקולאי מטנר
Beautiful (שיר של כריסטינה אגילרה)

"Beautiful" (בעברית: "יפה") הוא שיר של זמרת הפופ כריסטינה אגילרה, שנכתב והופק בידי לינדה פרי. השיר יצא לאור כסינגל השני מהאלבום Stripped ב-24 בדצמבר 2002. בשיר, מציינת אגילרה שהיא לא נותנת לשליליות של האדם להשתלט עליה, ומצהירה: "אני יפה לא משנה מה הם אומרים, מילים לא יכולות לשבור אותי". השיר הגיע למקום הראשון במצעדי פזמונים רבים בעולם, ביניהם מצעד הסינגלים הבריטי והמצעד הקנדי, ולמקום השני במצעד הבילבורד הוט 100. השיר קיבל ביקורות טובות בעיקר, וצוין לעיתים כאחד משיריה הטובים ביותר של אגילרה.
השיר זכה בפרס גראמי בשנת 2004 בקטגוריה ”הביצוע הקולי הנשי הטוב ביותר“, ואף היה מועמד בקטגוריה "שיר השנה".
רקע

לינדה פרי שכתבה את השיר השמיעה אותו תחילה לפינק. זו התלהבה מאוד מהשיר וביקשה להקליט אותו לאלבומה M!ssundaztood, אך פרי סירבה, ואמרה שהיא מעוניינת לשיר אותו בעצמה.
פרי השמיעה גם לכריסטינה אגילרה את השיר, מספר חודשים מאוחר יותר במהלך עבודתן על האלבום Stripped. אגילרה התלהבה מהשיר ושרה אותו תוך כדי שהשמיעה לה אותו. לאחר זמן מה, שוכנעה פרי שהשיר מתאים לאגילרה. השיר הוקלט פעם אחת, למרות דאגותיה של אגילרה בנוגע לכמה בעיות בהקלטה, אך פרי התעקשה להשאיר אותו כמו שהוא.
הסינגל תוכנן להיות הסינגל הראשון מהאלבום. עם זאת, חברת התקליטים של כריסטינה אגילרה רצתה להוציא את Dirrty כסינגל הראשון, ולא את Beautiful.
לאחר יציאתו של Dirrty, הוא לא הצליח כלל ביחס לציפיותיה של חברת התקליטים, וזו מיהרה להוציא את Beautiful על מנת לשמור על היקף מכירות אלבומים גבוה.
השיר נחשב למעין קאמבק של הזמרת בעקבות הצלחתו הרבה.
ההצלחה בעולם

הסינגל הראשון מהאלבום, "Dirrty" לא הצליח במידה רבה במצעדי הפזמונים בעולם.
כשיצא Beautiful כסינגל, הוא הגיע למקום השני במצעד הבילבורד הוט 100 (לשם השוואה, Dirrty הגיע אל המקום ה־48), בעיקר בגלל השמעות רדיו מרובות. השיר נשאר בעשרת הגדולים במצעד למשך 12 שבועות, והגיע למקום הראשון במצעדים רבים אחרים של מגזין הבילבורד. בבריטניה, הגיע השיר למקום הראשון במצעד הסינגלים הבריטי, והיה לרביעי של אגילרה להגיע אל פסגת המצעד. בנוסף, הגיע השיר אל המקום הראשון בקנדה, ואף בניו זילנד, שם היה לשיר ה־60 המצליח ביותר בכל הזמנים, והגיע למעמד זהב.
הסינגל היה אחד מהסינגלים המצליחים של אגילרה באירופה; הוא הגיע לחמשת הגדולים כמעט בכל מצעד שם, ולמקום הראשון במצעד האוסטרלי, שם הגיע למעמד פלטינה עם 70,000 מכירות. השיר זכה בפרס גראמי עבור "ביצוע הפופ הנשי הטוב ביותר". השיר דורג במקום השני ברשימת עשרת הגדולים של הקוראים לשנת 2004 במגזין הרולינג סטון, והווידאו במקום השני תחת קטגוריה "הווידאו הטוב ביותר, בחירת הקוראים".
בישראל, הגיע השיר למקום השני במצעד העשור של גלגלצ.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 4 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 2 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 18 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 1 |  |
|  פלנדריה | אולטראטופ 50 | 3 |  |
|  צרפת | SNEP | 27 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 7 |  |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |   ‏‏‏  מצעדי עשור (2000-09)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ (2009) | 2 |  |
|  ישראל | גלגלצ (2019) | 9 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| קנדה (Music Canada) | פלטינה ×2 | 160,000 |
| דנמרק (IFPI Danmark) | זהב | 45,000 |
| איטליה (FIMI) | זהב | 25,000 |
| ניו זילנד (RMNZ) | זהב | 5,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×2 | 2,000,000 |
הערות שוליים

↑  Linda Perry, High Priestess of Pop, באתר ASCAP
↑  מידע על Beautiful, באתר המצעד האוסטרי, ארכיון
↑  מידע על Beautiful, באתר המצעד האיטלקי, ארכיון
↑  מידע על Beautiful, באתר המצעד הגרמני
↑  מידע על Beautiful, באתר מצעד דנמרק
↑  מידע על Beautiful, באתר המצעד הנורווגי
↑  מידע על Beautiful, באתר המצעד של ניו זילנד
↑  מידע על Beautiful, באתר המצעד הצרפתי, ארכיון
↑  מידע על Beautiful, באתר המצעד השוודי
| 0 | 1 | 2 |
| --- | --- | --- |
| הקודם: 2003: נורה ג'ונס – "Don't Know Why" | פרס גראמי לביצוע הפופ הטוב ביותר של אישה   2004: כריסטינה אגילרה – "Beautiful"  | הבא: 2005: נורה ג'ונס – "Sunrise" |
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
| --- | --- |
בקרת זהויות :  MusicBrainz work: 23b6b13f-2a62-329e-9c33-6fba612e137e
1950 בצרפת

| 0 | 1 | 2 | 3 |
| --- | --- | --- | --- |
| «««  1949   1948  1947 |  דגל צרפת | 1950  בצרפת |  »»»  1951   1952   1953 |
כל ערכי השנים בצרפת • אירועים בולטים בעולם ב-1950 היסטוריה של צרפת • פורטל צרפת • לוח שנה של שנת 1950
שנת 1950 בצרפת הייתה השנה בה ציינה צרפת 963 שנות לאום.
הנהגה

נשיא צרפת: ונסן אוריו
ראש ממשלת צרפת: עד 2 ביולי - ז'ורז' בידולט, 2 ביולי-12 ביולי - הנרי קוויל, החל מ-12 ביולי - רנה פלוון
אירועים

11 בפברואר - שני גדודי וייטקונג תוקפים בסיס צרפתי בהודו-סין.
12 בפברואר - מהומות פרו-קומוניסטיות בפריז.
15 בספטמבר-18 בספטמבר - קרב דונג קה, מסתיים בתבוסת צרפת.
ספורט

13 ביולי - מתחיל הטור דה פראנס.
7 באוגוסט - הטור דה פראנס מסתיים בזכייתו של פרדיננד קיבלר משווייץ.
נולדו

24 בינואר – דניאל אוטיי, שחקן קולנוע
21 באפריל - מישל רוג'רי, רוכב אופנוע (נפטר ב-1981).
25 בספטמבר - פיליפ פיית'ו, שחקן.